钦定古今图书集成/历象汇编/庶征典/第062卷 > 宋
## 钦定古今图书集成/历象汇编/庶征典/第062卷 > 宋

### 少帝景平二年暴风

按《南史宋少帝本纪》：“景平二年春二月乙巳，大风，天
有云五色，占者以为有兵。执政使使者诛皇弟义真
于新安。”

按《宋书五行志》：“少帝景平二年正月癸亥朔旦，暴风
发殿庭，会翻扬数十丈，五月，帝废。”

### 文帝元嘉二十六年寿阳有回风

按《宋书文帝本纪》，不载。　按《五行志》，“元嘉二十六年
二月庚申，寿阳骤雨，有回风云雾，广三十许步，从南
来，至城西回散灭。当其冲者，室屋树木摧倒。”

元嘉二十九年，大风。

按《南史文帝本纪》：元嘉二十九年“三月壬午，大风拔
木。”

元嘉三十年，大风。

按《宋书。文帝本纪》。不载。　按《五行志》。“元嘉三十年正
月。大风拔木。雨冻杀牛马。雷电晦冥。二月宫车晏驾。”

### 孝武帝大明七年大风

按《宋书孝武帝本纪》。不载。　按《五行志》。“大明七年。风
吹初宁陵隧口左标折锺山通天台新成，飞倒散落
山涧。明年闰五月帝崩。”

### 前废帝永光元年正月乙未朔京邑大风

按《宋书。前废帝本纪》。不载。　按《五行志》云云。

### 明帝泰始二年三月丙申京邑大风四月甲子京邑大风五月丁未京邑大风乙酉京邑大风九月乙巳京邑大风

按《宋书明帝本纪》。不载。　“按《五行志》”云云。

### 后废帝元徽二年七月甲子京邑大风

元徽三年三月丁卯，京邑大风；六月甲戌，京邑大风。
元徽四年十一月辛卯，京邑大风。

元徽五年三月庚寅，京邑大风，发屋折木。六月甲寅，
京邑大风。

按以上《宋书后废帝本纪》不载。　按《五行志》云云。